Na temelju članka 26. stavak 2. Zakona o predškolskom odgoju i obrazovanju (NN  10/97, 107/07 i 94/13) te članka 35. Statuta Dječjeg vrtića Višnjan, Upravno vijeće na sjednici održanoj 22. rujna 2014. godine donosi odluku o raspisivanju 
JAVNOG NATJEČAJA 
Za radno mjesto:
- za radno mjesto voditelja kraćeg programa ranog učenja talijanskog jezika na određeno vrijeme od 6. listopada 2014. godine do 17. srpnja 2015. godine   (nepuno radno vrijeme/10 sati tjedno)
Uz prijavu potrebno je priložiti:
- životopis
- presliku diplome/uvjerenja o stečenoj stručnoj spremi 
- uvjerenje o nekažnjavanju (ne starije od dana objave natječaja)
- presliku osobne iskaznice

Kandidati moraju zadovoljavati uvjete propisane člankom 24. i 25. Zakona o predškolskom odgoju i obrazovanju (NN 10/97, 107/07 i 94/13) i člankom 6. Pravilnika o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću ( NN 133/97).
Nepotpune i nepravovremene prijave neće se razmatrati.
Kandidati koji će se u prijavi pozivati na pravo prednosti pri zapošljavanju prema posebnim propisima, dužni su u prijavi za natječaj pozvati se na to pravo i priložiti dokaz o ostvarivanju prednosti prema posebnom zakonu.
Na natječaj se mogu javiti osobe oba spola.
Prijave o dokazima o ispunjavanju uvjeta dostavljaju se poštom u zatvorenoj omotnici na adresu: Dječji vrtić Višnjan, Jože Šurana bb, 52463 Višnjan – Visignano, u roku od 8 dana od objave natječaja s naznakom: „ Prijava na natječaj za voditelja“
Osoba koja nije podnijela pravodobnu i urednu prijavu ili ne ispunjava formalne uvjete iz natječaja, ne smatra se prijavljenim kandidatom. Osobi se dostavlja pisana obavijest u kojoj se navode razlozi zbog kojih se ne smatra kandidatom prijavljenim na natječaj. Osoba nema pravo podnošenja pravnog lijeka protiv te obavijesti.
O rezultatima izbora kandidati će biti obaviješteni u roku od 45 dana od isteka roka za podnošenje prijava.

